Downloaded from YTS.MX
Official YIFY movies site: YTS.MX
Δεν πρέπει να υποτιμάς ποτέ τη δύναμη των πεποιθήσεων.
Κατάγομαι από τη Βέντα,
όπου οι κοινωνίες είναι μυθικές.
Στη γλώσσα τσιβέντα, αποκαλούμε τον παγκολίνο "κουάρα".
Οι γηραιότεροι πιστεύουν
ότι ο παγκολίνος έρχεται από τον ουρανό.
Και δονεί τις φολίδες του για να πυροδοτήσει τον κεραυνό.
Ο παγκολίνος μάς φέρνει τη βροχή.
Αν δεις παγκολίνο,
θα είσαι ευλογημένος…
γιατί ο παγκολίνος είναι θεόσταλτο δώρο.
ΠΑΓΚΟΛΙΝΟΣ: ΤΟ ΤΑΞΙΔΙ ΤΟΥ ΚΟΥΛΟΥ
ΓΙΟΧΑΝΕΣΜΠΟΥΡΓΚ, ΝΟΤΙΑ ΑΦΡΙΚΗ
Πριν τον Παγκολίνο,
βρισκόμουν σε μια φάση της ζωής μου
όπου ήθελα κάτι
λίγο πιο μακροπρόθεσμο, με ουσιαστικό νόημα.
Έχουν κάτι ιδιαίτερο οι παγκολίνοι.
Άλλαξαν τον τρόπο που έβλεπα τον κόσμο.
Αλλά ακόμα δεν έχω δει παγκολίνο ελεύθερο στη φύση.
Μόνο όσους έχουμε σώσει από το παράνομο εμπόριο άγριας ζωής.
Έτσι γνώρισα τον Γκιτζίμα.
Και τα οκτώ είδη αυτών των μοναδικών θηλαστικών
χρησιμοποιούνται ανελέητα στην παραδοσιακή κινεζική ιατρική.
Οι φολίδες χρησιμοποιούνται ως συστατικό σε έως και 60 εμπορικά φάρμακα.
Αν τα επίπεδα του παράνομου εμπορίου παραμείνουν ως έχουν,
θα εξαφανιστούν σε δύο με τρεις δεκαετίες.
Δρούμε μυστικά όταν έχουμε πληροφορίες
για διακινητές που θέλουν να πουλήσουν κάποιον παγκολίνο.
Ο Ρέι τούς παραπλανά παριστάνοντας τον αγοραστή.
Εντάξει, περιμένετε.
Πάμε!
Τώρα!
Σήκω πάνω!
Είπε ότι τον έχει μία βδομάδα.
-Πολύ ελαφρύς. -Μικροσκοπικός.
Ο Γκιτζίμα ήταν μωρό ακόμα, επομένως μικροσκοπικός.
Είναι απίστευτο
να βλέπεις και να βιώνεις πόσο αθώα πλάσματα είναι.
Η μόνη τους άμυνα είναι να κουλουριάζονται σαν μπάλα.
Δεν τρέχουν.
Δεν σε δαγκώνουν.
Μπράβο, φιλαράκο. Είσαι μια χαρά.
Είναι τελείως ακίνδυνοι.
Συνεισφέραμε ώστε να βοηθήσουμε ένα ζώο
που μπορεί να είχε θανατωθεί.
Οπότε κάναμε κάτι πολύ καλό. Ναι.
Παλιά, τέτοιες επιχειρήσεις μού προκαλούσαν ενθουσιασμό.
Ένιωθα γενναίος.
Τώρα μου αφήνουν τραύματα.
Ξέρω πόσο πολύ υποφέρει αυτό το ζώο.
Κάποια απ' αυτά δεν το ξεπερνούν ποτέ και πεθαίνουν.
ΓΙΟΧΑΝΕΣΜΠΟΥΡΓΚ ΚΤΗΝΙΑΤΡΙΚΟ ΝΟΣΟΚΟΜΕΙΟ ΑΓΡΙΑΣ ΖΩΗΣ
Ποτέ δεν ξέρεις σε τι κατάσταση θα βρίσκεται ο παγκολίνος όταν έρθει εδώ.
Η λαθροθηρία είναι κάτι τραυματικό γιατί ξεριζώνονται από τον παράδεισό τους.
Και μετά περνούν μια πολύ δύσκολη περίοδο
με κακομεταχείριση, φωνές, μουσική και θόρυβο.
Ο Γκιτζίμα ήταν πολύ μικρός.
Ήταν πολύ κρίμα
γιατί πιθανότατα θα ήταν ακόμα με τη μητέρα του.
ΠΤΕΡΥΓΑ ΠΑΓΚΟΛΙΝΩΝ - ΑΓΝΩΣΤΗ ΤΟΠΟΘΕΣΙΑ
Σε κάθε παγκολίνο ανατίθεται ένας εθελοντής.
Είναι πολύ ευαίσθητα ζώα γιατί είναι μοναχικά.
Μου έκανε εντύπωση το πόσο τρομοκρατημένος ήταν.
Μου φαίνεσαι λίγο άτακτος.
Έλα εδώ.
Δεν πιστεύω να είσαι μπελάς.
Ίσως είχε βιώσει πολύ τραυματικά γεγονότα.
Το καημένο το ζωάκι βρίσκεται σε απόλυτο πανικό.
Έλα.
Μη φοβάσαι.
Μην ανησυχείς, μικρέ.
Από το 2007 έχουμε απελευθερώσει περίπου 100 παγκολίνους συνολικά.
Τους κρατούσαμε κάνα δυο μέρες,
τους δίναμε υγρά και μετά τους ελευθερώναμε το συντομότερο.
Κανένα πρωτόκολλο.
Τώρα το κάνουμε τελείως διαφορετικά γιατί έχουμε πάρει το μάθημά μας.
Μεταξύ νοσοκομείου και απελευθέρωσης,
χάναμε παγκολίνους.
Η αλλαγή ήταν μεγάλη.
Πρέπει να υπάρχει ένα μέρος όπου θα μπορούν να ζουν ελεύθεροι
στο φυσικό τους περιβάλλον.
Το όνειρο ήταν ένας χώρος για παγκολίνους
και ψάχνουμε το σωστό μέρος.
ΚΑΤΑΦΥΓΙΟ ΑΓΡΙΑΣ ΖΩΗΣ ΛΑΠΑΛΑΛΑ
Το Λαπαλάλα είναι ένα εξαιρετικό καταφύγιο.
Έχει βουνά, υγρότοπους, λιβάδια.
Έχει πολλά διαφορετικά είδη μυρμηγκιών.
Ίσως είναι το ιδανικό μέρος για νεαρούς παγκολίνους.
Αποφασίσαμε να πάμε εκεί τον Γκιτζίμα
και ο Γκάρεθ να πάει μαζί του.
Σίγουρα αισθάνομαι τον φόβο της αποτυχίας.
Δεν είχε χρειαστεί ποτέ στη ζωή μου να φροντίσω κάτι τόσο ευάλωτο.
Ηρέμησε, κάνε υπομονή. Λίγο έμεινε.
Ήθελα να κάνω τη δουλειά μου όσο το δυνατόν καλύτερα.
Αλλά με τον Γκιτζίμα, η δουλειά μου δεν θα ήταν ποτέ εύκολη.
ΚΑΤΑΣΚΗΝΩΣΗ ΤΑΤΣΤΟΟΥΝ, ΛΑΠΑΛΑΛΑ ΠΙΘΑΝΟΣ ΧΩΡΟΣ ΓΙΑ ΠΑΓΚΟΛΙΝΟΥΣ
Ωραία.
Καλώς ήρθες στο νέο σου σπίτι. Τι κάνεις;
Καλώς όρισες.
Γεια σου, μικρούλη μου.
Τι λες; Έτοιμος να πάμε βόλτα;
Πάμε βόλτα;
Έχουν βιώσει ένα ισχυρό τραύμα,
επομένως μεγάλο μέρος της δουλειάς μας
αφορά την ψυχολογική τους αποκατάσταση.
ΗΜΕΡΑ 1η - ΒΑΡΟΣ: 3,30 ΚΙΛΑ
Ο Γκιτζίμα ήταν γύρω στα τρία κιλά.
Πρέπει να φτάσει 6,5 κιλά για να τον αφήσουμε να φύγει.
Έτοιμος;
Αυτό το βάρος έχει καθοριστεί
μετά από πολλά χρόνια δοκιμών και σφαλμάτων
και αφού η εμπειρία μάς δίδαξε ότι αν ο παγκολίνος είναι πολύ μικρός,
δεν θα επιβιώσει.
Την πρώτη φορά που τον έβγαλα έξω στο Λαπαλάλα, απλώς έτρεξε.
Πού πας;
Και είναι γρήγορος.
Έχει φράχτη εκεί.
Πρόσεχε, θα πέσεις στον φράχτη.
Ήμουν πολύ παρεμβατικός γονιός.
Δεν τον άφηνα από τα μάτια μου.
Να τος ο Γκιτζίμα!
Φεύγει ο Γκιτζίμα!
Θα πας για βουτιά; Ναι;
Πρόσεχε.
Πρόσεχε, σε παρακαλώ.
Κυρίαρχο ένστικτό του δεν ήταν να εγκλιματιστεί ή να βρει τροφή.
Πιστεύω ότι βάσει ενστίκτου, ήθελε να διαφύγει.
Δεν αντιλαμβανόταν την παρουσία μου ως κάτι ασφαλές.
Ήταν πολύ αποφασισμένος.
Δεν ήταν ούτε τρυφερός ούτε παιχνιδιάρης.
Κυρίαρχο ένστικτό του ήταν να διαφύγει.
Είναι παγκολίνος του είδους S. temminckii, αλλά δεν είναι δίποδος ακόμα.
Όταν περπατάει,
στηρίζεται ακόμη σε μεγάλο βαθμό στα χέρια του.
Οι παγκολίνοι ζουν στον πλανήτη Γη εδώ και 85 εκατομμύρια χρόνια.
Εξελίχθηκαν με τους δεινόσαυρους.
Περπατάει στα πίσω πόδια
και τα μπροστινά του πόδια θυμίζουν τυραννόσαυρο.
Κανένα άλλο θηλαστικό δεν καλύπτεται από σκληρές φολίδες,
κι αυτό από μόνο του τους καθιστά ιδιαίτερα μοναδικούς.
Πρόκειται για ένα αρχαίο πλάσμα που κινδυνεύει με εξαφάνιση.
Ένα πλάσμα που δεν απαντάται συχνά.
Γιατί είναι πάρα πολύ σπάνιο.
Οι παγκολίνοι δεν ανοίγουν το στόμα τους όπως εμείς.
Έχουν μια μικρή τρύπα απ' όπου βγαίνει η γλώσσα.
Τρέφονται αποκλειστικά με μυρμήγκια και τερμίτες.
Μόνο μ' αυτά.
Η ακοή τους είναι πολύ καλή.
Αλλά έχουν κακή όραση.
Η όσφρησή τους είναι καλύτερη και από σκύλου.
Δεν έχουν φωνητικές χορδές.
Δεν παράγουν ήχους.
Είναι κυρίως νυκτόβιοι.
Κοιμούνται σε λαγούμια.
Δεν γίνονται αντιληπτοί ούτε στα πέντε μέτρα.
Απλώς δεν τους βλέπεις.
Κάθε θηλυκό γεννάει ένα μικρό τον χρόνο.
Και η γονική φροντίδα είναι τεράστια.
Η μαμά φροντίζει τα μικρά της για έξι, εφτά μήνες.
Όταν τελικά φεύγουν από το λαγούμι,
καβαλάνε την πλάτη της μαμάς, μαθαίνουν πώς να τρέφονται
και τι να ψάχνουν.
Και μετά συνεχίζουν μόνα τους.
Η ζωή μ' έναν παγκολίνο
είναι πολύ ήσυχη.
Οργάνωσα από την αρχή όλη μου τη ρουτίνα
για να ταιριάζει με το πρόγραμμά του.
Μια συνηθισμένη μέρα θα ξυπνήσω στις 4:00 το πρωί
και μετά
θα ασχοληθώ με τις διοικητικές δουλειές.
Και θα περιμένω, προφανώς, να ακούσω το ξύσιμο στο κουτί.
Γεια σου, φίλε.
Γεια σου. Να είσαι φρόνιμο παιδί.
Για έλα.
Έλα, φιλαράκο.
Αν βάλεις ένα πιάτο μυρμήγκια μπροστά σ' έναν παγκολίνο, δεν θα τα φάει.
Τι μεγάλο χασμουρητό. Έλα.
Τρέφονται μόνο αν τους αφήσεις να βρουν τροφή μόνοι τους.
Ωραία. Έλα, πάμε.
Πάμε.
Έλα, φιλαράκο μου.
Έτσι μπράβο.
Όταν ψάχνεις μυρμήγκια, πρέπει και να τα γνωρίζεις.
Ο Γκιτζίμα μού έμαθε αυτόν τον κόσμο.
Στην επιφάνεια της Γης.
Και κάτω απ' αυτήν.
Μοιράζονται αυτό το υπόγειο βασίλειο.
Είναι μια τεράστια φωλιά.
Ο Κάσγουελ είναι ειδικός στα μυρμήγκια.
-Μυρμήγκια της σαβάνας. -Ναι.
Ενθουσιάζεται με τον κόσμο των μυρμηγκιών.
Μ' ενδιαφέρουν τα μυρμήγκια.
Όπως και οι παγκολίνοι.
Η μυρμηκολογία είναι, στην ουσία, η μελέτη των μυρμηγκιών.
Δεν έμαθα πώς λειτουργεί το φυσικό περιβάλλον από τα βιβλία.
Ως Βέντα, όταν ήμουν μικρός,
πήγαινα στην ύπαιθρο.
Υπήρχαν αχανείς εκτάσεις, που φιλοξενούσαν πολλή πανίδα.
Υπήρχαν πολλά ζώα.
Αλλά όλα αυτά τα χρόνια που βρίσκομαι έξω στη φύση,
δεν έχω δει ποτέ παγκολίνο.
Την πρώτη φορά που είδα παγκολίνο, ήμουν με τον Γκάρεθ.
Ήταν εκπληκτικό.
Είναι μυθικό ζώο.
Η εμφάνισή του είναι συνδυασμός πολλών ζώων.
Ήταν κάτι εξωπραγματικό.
Στο Λαπαλάλα πραγματοποιώ μια μακροχρόνια μελέτη
για την αντίδραση των μυρμηγκιών στην κλιματική αλλαγή.
Μπορείς να τα δεις εδώ. Τα μικρά.
Μάλιστα.
Τα μυρμήγκια ανήκουν στα κοινωνικά ζώα,
όπως κι εμείς.
Προέρχονται από μία οικογένεια.
Η βασίλισσα είναι η μητέρα όλων.
Είσαι η μητέρα και σε υπακούν.
Κι έχεις κάτι παιδιά-εξολοθρευτές
που δέχονται μόνο εντολές.
Όλα όσα κάνουν έχουν ως σκοπό την ευημερία της αποικίας.
Όλα τα μυρμήγκια που βλέπεις είναι θηλυκά.
Είναι όλες αδερφές.
Είναι σαν να μιλάνε μεταξύ τους.
-Περιποιούνται. -Περιποιείται η μία την άλλη;
Ναι, περιποιούνται.
Βλέπουμε κυρίως τα μεγαλύτερα
γιατί τα νεογέννητα και τα αρσενικά είναι στη φωλιά.
Απ' ό,τι φαίνεται, σε μια αποικία μυρμηγκιών,
όσο μεγαλώνεις, τόσο πιο επικίνδυνη δουλειά κάνεις.
Όταν έχει τη μύτη στο έδαφος, ψάχνει τροφή.
Μπορεί να μυρίσει μυρμήγκια που βρίσκονται 30 εκατοστά κάτω από το έδαφος.
Αυτές τις προνύμφες θέλει.
Τους μικροσκοπικούς κόκκους ρυζιού.
Ναι. Είναι αυγά.
Ναι.
Τρώει με ευχαρίστηση.
Είναι η λιχουδιά τους.
Τα μυρμήγκια πανικοβάλλονται.
Είναι σαν ένας τεράστιος δράκος
να έρχεται να τα αφανίσει.
Τα μυρμήγκια προσπαθούν να σώσουν τα μωρά.
Τα μαζεύουν
και τα μεταφέρουν μακριά από την απειλή
όσο πιο γρήγορα γίνεται.
Όταν τα μυρμήγκια τον δαγκώνουν,
χρησιμοποιεί τα νύχια του για να τα απομακρύνει.
Μερικές φορές κάνει και τη γλώσσα του κόμπο.
Έτρωγε.
Είναι σίγουρο ότι έτρωγε.
Αλλά θέλει ακόμη να ξεφύγει.
Ένιωθα μεγάλη πίεση
γιατί εξαρτώνται πολλά από την επιτυχή έκβαση της απελευθέρωσής του.
Θέλουμε να καθιερώσουμε το μέρος αυτό ως καταφύγιο για παγκολίνους.
Αν πάθει κάτι,
κατά πάσα πιθανότητα, το έργο δεν θα προχωρήσει.
Περιμετρικά υπάρχει ηλεκτρικός φράχτης.
Το πιο χαμηλό καλώδιο είναι στα 20 εκ. από το έδαφος.
Μ' αυτό το ύψος, αν ένας παγκολίνος περπατάει στα πίσω πόδια,
θα πέσει πάνω του με την κοιλιά,
θα τον χτυπήσει το ρεύμα και θα κουλουριαστεί.
Θα κάθεται έτσι…
μέχρι να πεθάνει.
Το ποσοστό θανάτων από ηλεκτροπληξία στη χώρα
ξεπερνά κατά πολύ αυτό από το παράνομο εμπόριο.
Μια μέρα, καθώς περπατούσα, αφαιρέθηκα για ένα δευτερόλεπτο.
Νομίζω ότι το είδε ως ευκαιρία.
Και κατευθύνθηκε προς τον φράχτη.
Πετάχτηκα για να τον απομακρύνω από τον φράχτη.
Το ρεύμα με διαπέρασε και στη συνέχεια χτύπησε κι αυτόν.
Έλα.
Άρχισε να τρέμει σαν τρελός.
Ησύχασε.
Έκανε έτσι…
Το πρόβλημα είναι ότι δεν είχε συνδέσει το ρεύμα με τον φράχτη.
Είχε συνδέσει το ρεύμα μ' εμένα.
Έλα, ηρέμησε. Εγώ είμαι, φιλαράκο.
Εγώ είμαι. Ησύχασε.
Μη φοβάσαι, εγώ είμαι.
Έλα.
Έπρεπε να του δώσω λίγο χώρο.
Ένιωσα απαίσια.
Όλα καλά, φίλε μου. Μην ανησυχείς. Εγώ είμαι εδώ.
Απογοητεύτηκα από τον εαυτό μου.
Όλη μου τη ζωή, φοβόμουν ότι δεν είμαι αρκετός.
Το σχολείο με δυσκόλευε. Ήμουν υπερκινητικός.
Δεν καθόμουν ήσυχος.
Ήμουν κάτι σαν επαναστάτης.
Πήγα σε δύο, τρία διαφορετικά λύκεια
και τελικά τα παράτησα.
Επί τρία χρόνια, έβγαζα τα προς το ζην παίζοντας πόκερ.
Ξεφάντωνα.
Περνούσα τέλεια.
Και μετά, δύο κολλητοί μου σκοτώθηκαν σε τροχαίο.
Αυτό με έκανε κομμάτια.
Είχα αποκοπεί από όλους.
Άρχισα σιγά σιγά να συνειδητοποιώ
ότι δεν θα ήμουν ποτέ ευτυχισμένος
αν δεν έβρισκα κάτι άλλο.
Τις σχολικές διακοπές τις περνούσα στη Ζιμπάμπουε
και έπαιζα στην άγρια φύση.
Θυμάμαι αυτήν την πολύ έντονη αίσθηση ελευθερίας
που έχεις στη φύση.
Την αίσθηση γαλήνης.
Ήθελα να ασχοληθώ με την άγρια ζωή, αλλά δούλευα στο Γιοχάνεσμπουργκ.
Δεν μπορούσα να βρίσκομαι στη φύση όσο συχνά ήθελα.
Τότε, ήρθα σε επαφή με τον Ρέι,
ο οποίος με πήγε στο Κτηνιατρείο Άγριας Ζωής.
Εκεί είδα τον πρώτο μου παγκολίνο.
Ο κόσμος μου άλλαξε μετά απ' αυτό.
Άρχισα να τους πηγαίνω βόλτα κάθε μέρα.
Ανακάλυψα ότι είναι πολύ τρυφερά πλάσματα.
Όλη μου τη ζωή μού έλεγαν
"Δεν πρέπει να μιλάς για τα συναισθήματά σου".
Αλλά νομίζω ότι η διαφορά μεταξύ παγκολίνων και ανθρώπων
είναι η ευαισθησία που σου βγάζουν.
Δεν θα κρίνουν αυτήν την ευαισθησία.
Βλέπουν τον αληθινό εαυτό σου.
Βλέπουν αυτό που είσαι εκείνη τη στιγμή, αυτό είναι όλο.
Μετά τον ηλεκτρικό φράχτη,
του πήρε πολύ καιρό να με συγχωρέσει.
2 ΜΗΝΕΣ, 25 ΗΜΕΡΕΣ
Τρέξε στον κήπο…
ΒΑΡΟΣ: 4,30 ΚΙΛΑ
…μέχρι να βάλω τα παπούτσια μου, εντάξει;
Μην πας να σκαρφαλώνεις στον φράχτη. Έρχομαι αμέσως.
Κάθε παγκολίνος είναι διαφορετικός, όπως οι άνθρωποι.
Κάποιοι παγκολίνοι τριγυρνούν και πιάνουν φιλίες με όλους.
Κάποιοι είναι πολύ ευαίσθητοι και πολύ νευρικοί καμιά φορά.
Δεν μπορούσε να κάτσει ήσυχος.
Στα ζουλού, "γκιτζίμα" σημαίνει "τρέχω".
Αν τον φωνάζω συνέχεια έτσι, ίσως καταλαβαίνει ότι του λέω να τρέξει.
"Κουλούλα" σημαίνει "εύκολο" στα ζουλού.
Κι έτσι, άρχισα να τον αποκαλώ Κούλου.
Δεν έκανε καμία διαφορά αυτό.
Ο Κούλου κάνει ό,τι θέλει.
Ωραία.
Θέλεις να σε κατεβάσω εδώ; Θέλεις να κατέβεις;
Έλα να σε κατεβάσω.
Προσπάθησα να του θέσω κάποια όρια.
Υπάρχουν κάποια κομμάτια
που είναι οριοθετημένα σε μεγάλο βαθμό από δρόμους.
Δεν του αρέσουν τα όρια.
Είναι πολύ πονηρός.
Όταν είμαι εκεί, σταματάει για λίγο.
Και μετά ρίχνει ένα τρελό τρέξιμο
για να διασχίσει τον δρόμο, ελπίζοντας να μην τον δω.
Τρως επειδή με άκουσες να έρχομαι;
Ή είσαι απλώς καλό παιδί;
Έχει καταλάβει ότι όταν τρώει,
δεν τον σηκώνω. Αν τρώει, δεν θα τον σηκώσω.
Όταν, λοιπόν, τρέχει
κι εγώ πάω προς το μέρος του για να τον σηκώσω,
αρχίζει να σκάβει, είτε υπάρχει τροφή εκεί είτε όχι.
Είναι σαν μικρό παιδί.
Πρέπει να στρέψεις αλλού την προσοχή του.
Ειδάλλως, θα συνεχίσει να εξερευνά.
Στο πλαίσιο της επαναφοράς του στη φύση,
πρέπει να εξερευνά λαγούμια.
Λαγούμια φτιάχνουν οι ακανθόχοιροι, οι ποταμόχοιροι, οι φακόχοιροι.
Και τα άαρντβαρκ.
Και οι παγκολίνοι τα τροποποιούν.
Μερικές φορές τα βράδια, μπαίνει κρυφά σε λαγούμια
γιατί προφανώς θέλει να κοιμηθεί.
Αυτό σημαίνει ότι εγώ πρέπει να προσπαθήσω να τον βγάλω έξω.
Αμάν.
Ελπίζω να μην υπάρχει φακόχοιρος μέσα.
Σκέφτομαι ότι μπορεί να πεταχτεί και κάνα φίδι.
Αράχνες.
Πρέπει να σιγουρευτώ ότι δεν θα βγει έξω στη 1:00 το πρωί
να τρέξει σαν τρελός προς την ελευθερία.
Έλεος.
Έχω κολλήσει σε λαγούμια.
Χρειάστηκε να με βγάλουν έξω από μερικά λαγούμια.
Έλα, θα σε τραβήξω.
-Καροτσάκι. -Εντάξει, αργά, έτσι;
-Είσαι καλά; -Ζούληξα τα μπαλάκια μου στο κλαδί.
Θεέ μου.
Είναι καλό που είναι εκεί,
αλλά αυτό σημαίνει ότι θα περάσω τη νύχτα ξάγρυπνος.
Κοιμήθηκα δίπλα του.
Έβαλα τα πόδια μου στην είσοδο του λαγουμιού
έτσι ώστε αν με έπαιρνε ο ύπνος, να τον νιώσω να σέρνεται πάνω μου.
4 ΜΗΝΕΣ, 3 ΗΜΕΡΕΣ ΒΑΡΟΣ: 5,20 ΚΙΛΑ
Σιγά σιγά, με τον καιρό, έμαθα να τον εμπιστεύομαι.
Μπορώ να του δώσω μια αίσθηση ελευθερίας εδώ πέρα.
Τον αφήνω για μία ώρα τη φορά
και μετά, για να τον βρω, χρησιμοποιώ την τηλεμετρία.
Στις βόλτες με τον Κούλου, βλέπεις νέα πράγματα.
Όταν ψάχνουν τροφή οι παγκολίνοι, δεν διαταράσσουν όλη την αποικία.
Τρώνε όσο χρειάζεται.
Το βρίσκω πολύ έξυπνο.
Βλέπεις όλη την επιφάνεια του χώματος να κινείται
και να σείεται όλη την ώρα.
Είναι απίστευτο.
Μια τεράστια φωλιά μυρμηγκιών του γένους Anoplolepis.
Πρόκειται για τα πιο επιθετικά, κυρίαρχα και τρομακτικά μυρμήγκια.
Ξέρουμε τον μεγαλύτερο εχθρό τους.
Ο παγκολίνος.
Τα μυρμήγκια αυτά τρώνε τα πάντα.
Κατατροπώνουν κάποια έντομα.
Ακόμα και μικρά θηλαστικά, όπως αρουραίους.
Τρώνε πουλιά, νεοσσούς που δεν μπορούν να πετάξουν.
Γύρω από τους λόφους των τερμιτών τα μυρμήγκια αυτά βγαίνουν για κυνήγι.
Όταν οι παγκολίνοι πάνε και τρώνε τερμίτες…
επωφελούνται και τα μυρμήγκια Anoplolepis,
καθώς τρώνε τα αποφάγια του παγκολίνου.
Οι στρατιώτες των τερμιτών αναμένουν, με το ρύγχος στραμμένο προς τα πάνω.
Αν ένα επιθετικό μυρμήγκι Anoplolepis πλησιάσει πολύ,
ψεκάζουν μια τοξική κόλλα.
Αυτό απωθεί εντελώς τα μυρμήγκια.
Και δίνει στους εργάτες αρκετό χρόνο για να τραβήξουν τις προνύμφες στη φωλιά…
και να κλείσουν γρήγορα τα τούνελ.
Δείχνει μια απίστευτη θέληση να είναι ελεύθερος.
Αλλά πρέπει να φτάσουμε στα 6,5 κιλά.
5 ΜΗΝΕΣ, 14 ΗΜΕΡΕΣ ΒΑΡΟΣ: 5,90 ΚΙΛΑ
Ένας παγκολίνος 6,5 κιλών
είναι πολύ δυνατός
και μπορεί να μετατραπεί σε σφιχτή μπάλα
και να προστατευτεί από τους θηρευτές.
Πήρε πολύ καιρό στον Κούλου
να νιώσει ασφάλεια στο περιβάλλον.
Άρχισα να βλέπω σ' αυτόν σημάδια ηρεμίας και γαλήνης.
Υπήρχε μια σαφής αλλαγή μέσα του.
Άρχισε να με εμπιστεύεται.
Ωραίο δεν είναι αυτό;
Έτσι μπράβο. Πολύ ωραία. Σ' αρέσει;
Οι παγκολίνοι δεν ξέρουν να ρυθμίζουν τη θερμοκρασία τους.
Έτσι μπράβο.
Ήμασταν έξω και έχυσα λίγο νερό πάνω του για να τον δροσίσω.
Στην κοιλιά, αυτό είναι.
Κι άρχισε να στριφογυρνάει
και να τρίβεται στο δέντρο με μανία.
Έτσι μπράβο.
Τι κάνεις; Μου λες;
Περνάς ωραία, αγόρι μου; Σ' αρέσει;
Ωραία και δροσερά.
Μερικές φορές, όταν παίζουν, τυλίγουν την ουρά τους γύρω από το χέρι σου.
Ήταν η πρώτη φορά που ο Κούλου με άφησε να τον σηκώσω
και χρησιμοποίησε το χέρι μου σαν παιχνίδι.
Διασκεδάζει όταν τον κρατούν από την ουρά και στριφογυρνάει.
Μόλις άρχισε να ανοίγεται
και να εμφανίζεται η παιχνιδιάρικη πλευρά του.
Είναι αλήθεια ότι βίωσε
μια φρικτή εμπειρία σε χέρια ανθρώπων.
Δεν έχει πολλή πλάκα;
Κι άλλο; Θέλεις κι άλλο;
Ο βαθμός εμπιστοσύνης που μου έδειξε
είναι τεράστια ανταμοιβή.
Θες κι άλλο; Άντε, έλα.
Μαθαίνει πώς να προστατεύεται μέσω του παιχνιδιού.
Η δύναμη του κορμού τους πρέπει να είναι απίστευτα μεγάλη και ανεπτυγμένη.
Την ανέπτυξε κάνοντας κοιλιακούς και ροκανίσματα.
Και έλξεις.
Είμαστε εδώ έξι μήνες.
Έλα, μεγάλε.
Είμαστε πολύ κοντά στην ελευθερία μας.
Έλα εδώ. Για να σε δω να χασμουριέσαι. Έτσι.
Είναι έτοιμοι για τη διαδικασία απελευθέρωσης
όταν εμφανίζουν πολύ χαλαρή συμπεριφορά.
Τρέφονται καλά και βάζουν συνεχώς βάρος.
Το σημείο που είμαστε τώρα απέχει περίπου 45 λεπτά με το αυτοκίνητο
από το σημείο όπου θα απελευθερωθεί.
Πάει το πρώτο, φιλαράκο.
Με τον δορυφορικό πομπό,
θα βλέπω τη θέση του στο κινητό μου.
Κάθε ώρα θα λαμβάνω ένα σήμα που θα λέει "Είμαι εδώ".
Με συγχωρείς, φίλε μου.
Αλλά ακόμα κι έτσι, το ρίσκο είναι πολύ μεγάλο.
Έχουμε απελευθερώσει υγιή παγκολίνο που πέθανε σ' ένα βράδυ.
Έχουμε χάσει παγκολίνο εξαιτίας ασβού,
λιονταριού, λεοπάρδαλης, ύαινας, ελέφαντα.
Κάθε παγκολίνος θα αντιμετωπίσει κινδύνους,
αλλά ο Κούλου πρέπει να βρει την άγρια φύση του.
Ρίξε μου ένα χασμουρητό.
Κουράστηκες, φιλαράκο μου;
Τι έγινε;
Το μέρος όπου θα αφήσουμε τον Κούλου είναι ο παράδεισος των παγκολίνων.
Υπάρχει απίστευτα μεγάλη
δραστηριότητα μυρμηγκιών και τερμιτών εκεί.
Πρέπει να τον βοηθήσω να εγκλιματιστεί πλήρως
για να ξέρει πού είναι κάθε στιγμή της ημέρας.
Θα εξοικειωθεί με τις διαφορετικές μυρωδιές της περιοχής,
με το πού βρίσκονται οι πιθανοί κίνδυνοι.
Έλα εδώ.
Έλα. Εντάξει, όλα καλά.
Ανυπομονείς να φύγεις;
Ορίστε. Να σου πω, ξέρεις πού είσαι.
Τις πρώτες τρεις μέρες, περπατούσε τρία με τέσσερα χιλιόμετρα τη μέρα.
Πρόκειται για τεράστια περιοχή.
Ναι, είναι πολύ δραστήριος.
Τρώει όσο γίνεται πιο γρήγορα…
και καλύπτει όσο το δυνατόν μεγαλύτερη απόσταση.
Πού πάμε; Υπάρχει μια λεοπάρδαλη εδώ.
Σίγουρα θέλεις να μείνεις εδώ;
Ήταν όλα πολύ έντονα.
Μείνε στη σκιά.
Πρέπει πρώτα να περάσει τουλάχιστον μία με δύο βδομάδες σε μια περιοχή
και μετά να την εξερευνήσει,
όχι τη μία μέρα μετά την άλλη και απλώς τρέχοντας.
Δεν μπορώ να τον πιέζω πολύ για να φάει.
Ωραία δεν είναι;
Έλα.
Έλα, μικρέ. Πρέπει να φάμε, φίλε.
Αυτό είναι. Έτσι μπράβο, αγόρι μου.
Σταμάτα.
Άκουσα κάτι να κινείται εκεί.
Ναι, υπάρχουν τέρατα στους θάμνους.
Αυτό το μικρό ξέφωτο είναι ο παράδεισος των λεοπαρδάλεων.
Τη νύχτα, η άγρια φύση είναι πολύ διαφορετική.
Το λιοντάρι γίνεται πολύ διαφορετικό ζώο όταν πέσει το σκοτάδι.
Όπως και η λεοπάρδαλη.
Ακούς λεοπάρδαλη,
ύαινες να τριγυρνούν.
Είναι πολύ σαφής προειδοποίηση.
Κρίμα. Έχει φρικάρει.
Εντάξει, αγόρι μου. Σε κρατάω.
Είμαι εγώ εδώ, φιλαράκο.
Εντάξει, έλα.
Ξοδεύει πολλή ενέργεια.
Το βάρος του απόψε ήταν το χαμηλότερο της τελευταίας βδομάδας,
άρα είναι αισθητή η απώλεια βάρους.
Και υπάρχει η πιθανότητα αυτό να μας πάει πίσω.
Ξόδεψε περισσότερη ενέργεια απ' ό,τι κατάφερε να πάρει.
Αυτό είναι λογικό. Θυμάσαι πώς ήταν στην αρχή.
Έτρεχε και μετά, με τον καιρό, ηρέμησε.
-Αυτό περιμένεις να κάνει. -Θέλω να το κάνει αμέσως.
Περίμενε να ηρεμήσει.
Όχι, θέλω να το κάνει τώρα.
Όταν οι λογικές συμβουλές δεν έχουν αποτέλεσμα,
πρέπει να εμπιστευτείς το ένστικτό σου.
Και να εμπιστευτείς τον παγκολίνο.
Γιατί ο παγκολίνος έχει πολύ έντονο ένστικτο.
Κανόνας νούμερο ένα, μη χάσεις τον παγκολίνο.
Προσπαθούσα να του δώσω λίγο περισσότερο χώρο.
Για να τον κάνω να ηρεμήσει.
Αλλά ήταν πολύ χαζό λάθος να ξεχάσω την τηλεμετρία.
Αν μπει σε μια συγκεκριμένη περιοχή
και φύγει ο πομπός του, μπορεί να μην τον ξαναβρώ ποτέ.
Είναι κι ο ηλεκτρικός φράχτης.
Αυτός ο φράχτης είναι βέβαιος θάνατος.
Μπορεί να διανύσει ένα χιλιόμετρο σε μία ώρα.
Εσείς περιμένετε στο αμάξι.
Αγχώνομαι.
Τώρα αμέσως.
Νιώθεις μεγάλη ευθύνη.
Νιώθεις υπεύθυνος για την ομάδα ανθρώπων που είναι πίσω σου,
αλλά κυρίως νιώθεις υπεύθυνος για το ζώο.
Ο δορυφορικός πομπός δεν δίνει σήμα
και δεν μπορούμε να εντοπίσουμε
το ακριβές σημείο όπου βρίσκεται, ώστε να τον βρούμε.
Περπατούσαμε και τον ψάχναμε, αλλά…
Είναι σαν να προσπαθείς να βρεις ένα φάντασμα.
ΟΜΑΔΑ ΕΡΓΑΣΙΑΣ ΓΙΑ ΤΟΝ ΑΦΡΙΚΑΝΙΚΟ ΠΑΓΚΟΛΙΝΟ
Μόλις φάνηκε στο σύστημα.
Εντάξει, πάμε. Απλώς πήγε πιο βόρεια
και από εκείνη την πλευρά του δρόμου.
Λείπει εδώ και δυόμισι ώρες.
Τον βρήκαμε κάτω από ένα δέντρο,
να τρώει τερμίτες.
Και νομίζω ότι εκείνη τη στιγμή
σκέφτηκα ότι μπορεί να τα καταφέρει.
Δεν με χρειάζεται ως προστατευτικό γονιό,
να τον προσέχω.
Στον θάμνο με τα αγκάθια. Όχι.
Δεν μπορείς να ελέγξεις τα πάντα, αλλά αυθόρμητα νομίζω ότι μπορώ.
Όμως, η πραγματικότητα έρχεται να μου δείξει ότι δεν μπορώ.
Γεια σου, μεγάλε.
Γεια σου, φιλαράκο μου.
Τι λέει; Πάμε.
Είναι ελάχιστες οι φορές που έχει έρθει σ' εμένα.
Το αγόρι μου. Έλα.
Γεια σου.
Δεν το πιστεύω.
Γεια σου.
Δεν το πιστεύω, αγόρι μου.
Με καθαρίζεις;
Χρειάζομαι καθάρισμα λες;
Κατά κάποιον τρόπο με καθησύχασε και είπε
"Όλα θα πάνε καλά".
Τι είναι;
Είναι απίστευτο.
Σ' ευχαριστώ γι' αυτό που έκανες, μικρέ.
Ευχαριστώ, φίλε μου.
Ναι, δεν ξέρω.
Ήταν σαν να μου το έλεγε.
Ο ΚΟΥΛΟΥ ΕΦΤΑΣΕ ΣΤΟ ΕΠΙΘΥΜΗΤΟ ΒΑΡΟΣ
Όταν δημιουργήθηκε το σύμπαν,
οι θεραπευτές και τα ζώα συνδέονταν.
Ο παγκολίνος κατέχει ξεχωριστή θέση.
Ως παιδί Βέντα, πρέπει να περάσεις
τους τρεις πρώτους μήνες της ζωής σου στο σπίτι.
Πριν βγεις, πρέπει να εμβολιαστείς για να είσαι ασφαλής.
Ο θεραπευτής παίρνει μια φολίδα ενός παγκολίνου
και τη μουλιάζει σε νερό.
Ρίχνουμε το νερό πάνω σου,
σαν βροχή.
Αυτό θα σου ενσταλάξει ταπεινότητα και γαλήνη…
ώστε όταν ο παγκολίνος καλεί τον κεραυνό,
να μη φοβάσαι.
Τελευταία φορά, φίλε.
Ακούς; Είναι η τελευταία σου φορά.
Είναι η τελευταία φορά, αγόρι μου. Σωστά;
Από τη μία, θέλω πάρα πολύ να είναι ελεύθερος.
Ωραία.
Αλλά από την άλλη, σκέφτομαι επίσης
"Τι θα κάνω χωρίς αυτόν;"
7 ΜΗΝΕΣ ΒΑΡΟΣ: 6,64 ΚΙΛΑ
Ζει μαζί μου.
Κοιμάμαι πέντε μέτρα μακριά του.
Νιώθει την παρουσία μου όλο το 24ωρο εδώ και έξι μήνες.
Πώς θα νιώθω μακριά του;
Έλα, φίλε μου, φτάσαμε. Αυτό ήταν.
Φτάσαμε, μεγάλε.
Φάε όσο θέλεις, εντάξει;
Πεινάς; Να φας πολύ, για χάρη μου, φιλαράκο.
Ο αποχωρισμός μας θα είναι πολύ σταδιακός.
Τον έχουν μεγαλώσει άνθρωποι.
Ναι, έτσι μπράβο, αγόρι μου.
Έχει περάσει μεγαλύτερο μέρος της ζωής του μαζί μου
από ό,τι στο φυσικό του περιβάλλον.
Θα νιώσει εγκαταλελειμμένος;
Θα στρεσαριστεί σε βαθμό
που το ανοσοποιητικό του σύστημα θα αρχίσει να πλήττεται,
θα γεμίσει τσιμπούρια, θα πάψει να τρώει και θα αρχίσει να τρέχει τη νύχτα;
Πού πας;
Πολλά μπορούν να πάνε στραβά.
Είναι κι ο ηλεκτρικός φράχτης.
Είναι σαν ένα είδος αναπόφευκτου δράκου.
Φιλαράκο, αυτό είναι το σπίτι σου;
Βρήκες το σπίτι σου, μεγάλε;
Καταπληκτική μέρα. Έχει φάει πάρα πολύ και συνεχίζει να τρώει.
Είναι απίστευτο.
Είναι απίστευτα χαλαρός.
Δεν έχει τρέξει.
Είναι χαρούμενος. Το νιώθω ότι είναι χαρούμενος.
Εσύ είσαι χαρούμενος;
Είμαι πανευτυχής.
Όταν δουλεύεις με ζώα,
είναι πολύ δύσκολο να σπάσεις αυτόν τον δεσμό.
Θα πρέπει να το περάσει αυτό.
Και θα είναι απίστευτα δύσκολο.
Προσπαθούμε να σώσουμε ένα είδος.
Ένα είδος που μπορεί να εξαφανιστεί όσο ζούμε.
Έχεις το προνόμιο να δουλεύεις με ένα φάντασμα, με έναν μονόκερο.
Κι όταν το σκέφτεσαι, νιώθεις μεγάλη ευθύνη.
Ναι, ξέρει.
Θα τον προσέχω, όσο μου το επιτρέπει.
Παρακολουθούμε τους παγκολίνους επί 12 μήνες αφότου απελευθερωθούν.
Και λαμβάνουμε ενημέρωση σχεδόν κάθε μέρα.
Με την κάμερα,
του αφήνω χώρο, αλλά ταυτόχρονα μπορώ να τον κατασκοπεύω.
Στο λαγούμι αυτό
έχει ένα υπνοδωμάτιο στον πάνω όροφο.
Όταν μπαίνει, τον βλέπεις να ανεβαίνει μέσα στο λαγούμι.
Έχουμε δει αρκετούς συγκατοίκους.
Υπάρχει ένας απίστευτος κόσμος γύρω του.
9 ΜΗΝΕΣ ΒΑΡΟΣ: 7,83 ΚΙΛΑ
Είναι ανίκητος.
Έτσι νιώθει τώρα ο παγκολίνος.
Αλλά είναι ζόρικα και επικίνδυνα εκεί πέρα.
Και θα μάθει ότι δεν είναι ανίκητος.
Για τους Βέντα, ο παγκολίνος είναι ένα απόκοσμο πλάσμα.
Θεωρείται ευλογία να δεις παγκολίνο.
Αλλά αν μια σταγόνα αίμα παγκολίνου αγγίξει το έδαφος,
θα προκαλέσει φυσικές καταστροφές.
Οκτώ βδομάδες αφότου τον αφήσαμε, πήγα στο Γιοχάνεσμπουργκ για δουλειά.
Όσο ήμουν εκεί, μου τηλεφώνησαν από το καταφύγιο.
Είπαν ότι δεν έβγαινε από το λαγούμι του.
Περνούσαν όλα τα σενάρια από το μυαλό μου.
Πίστευα ότι κάτι δεν πήγαινε καλά.
Η κύρια ανησυχία μου ήταν
ότι του είχε επιτεθεί κάποια ύαινα.
Πέρασαν έξι μέρες πριν σκεφτώ ότι μπορεί να είχε καταρρεύσει το λαγούμι.
Εκείνο το πρωί, η ανησυχία μου μεγάλωνε
και είχε κλιμακωθεί σε μεγάλη ένταση.
-Έλα, Νίκι. -Γκάρεθ.
Κάτι δεν πάει καλά. Δεν τον έχουν δει εδώ και έξι μέρες.
Έχω σκεφτεί κάθε πιθανό ενδεχόμενο.
Τι να πω, δεν ξέρω καν τι να σκεφτώ.
Δεν ξέρω τι να πω, θα σου έλεγα να πας εκεί με ένα φτυάρι.
Ναι, εντάξει.
Πήγα εκεί εχθές.
Έστησα την κρυφή κάμερα.
Μην ανησυχείς. Εγώ είμαι.
Άρχισα να σκάβω.
Σκεφτόμουν "Χριστέ μου, ξεθάβω ένα πτώμα".
Ένιωθα ένα τεράστιο συναισθηματικό κενό.
Έσκαβα για δύο ώρες.
Η πλάτη μου με πέθαινε.
Τελικά κατάλαβα ότι χρειαζόμουν βοήθεια.
Κάλεσα τη μονάδα κατά της λαθροθηρίας.
Και σκάβαμε ασταμάτητα.
Μας πήρε τέσσερις με πέντε ώρες.
Σκάψαμε ολόκληρη πισίνα.
Στο τέλος, βρήκαμε ένα κούφιο σημείο.
Σ' εκείνη τη φάση, ήμουν πεπεισμένος
ότι ήταν πιθανότερο να μην είναι ζωντανός.
Ξέθαβα το πτώμα του.
Παιδιά, σβήστε τα φώτα.
Είσαι εντάξει; Είσαι καλά, αγόρι μου;
Γεια σου. Είσαι καλά;
Και με κοίταξε.
Είσαι καλά, φιλαράκο μου;
Κόντεψα να τα χάσω. Σκέφτηκα "Δεν το πιστεύω, είναι ζωντανός".
Είσαι καλά, αγόρι μου; Είσαι εντάξει;
Πώς είσαι; Έχεις χτυπήσει πουθενά;
Χτύπησες;
Για να δω. Είσαι εντάξει;
Πονάς πουθενά;
Τι κάνεις εδώ μέσα;
Τον έψαχνα, τον κοιτούσα.
Ήταν σε ισχυρό σοκ εξαιτίας όσων συνέβαιναν,
του θορύβου και του χαμού γύρω του.
Λοιπόν, νομίζω ότι είναι λίγο αδύναμος.
Μην ανησυχείς, εγώ είμαι εδώ. Όλα θα πάνε καλά, αγόρι μου.
Είσαι καλά τώρα, μικρέ.
Όλα καλά; Είσαι εντάξει εδώ;
Κοιμάσαι;
Είσαι καλά, φίλε μου;
Κοίτα με. Είσαι καλά, αγόρι μου;
Για να σε δω. Εγώ είμαι.
Εγώ είμαι, φιλαράκο μου.
Είσαι μια χαρά;
Είσαι καλά, αγόρι μου. Τι μου κάνεις;
Έλα εδώ σ' εμένα.
Έλα, πάμε πάνω. Μην ανησυχείς, όλα καλά.
Για να σε δω να περπατάς.
Μπορείς;
Ήθελα να δω αν είναι αδύναμος.
Άρχισε να περπατάει σιγά σιγά.
Βρήκε μια φωλιά μυρμηγκιών και βούτηξε μέσα.
Άρχισε να τρώει με μανία.
Ο μικρός πέθαινε της πείνας.
Τι μαρτύριο!
Δεν είχα σκεφτεί ότι το ενδεχόμενο να παγιδευτεί σε κάποιο λαγούμι
ήταν κάτι για το οποίο έπρεπε να ανησυχώ.
ΔΥΟ ΕΒΔΟΜΑΔΕΣ ΑΡΓΟΤΕΡΑ
Όλα καλά, κοπελιά, χαλάρωσε.
Τον έχεις δει να αλληλεπιδρά με μεγάλα θηλαστικά;
Ναι, και το ενδιαφέρον είναι ότι τα ακολουθεί.
-Γιατί κυλιέται στην κοπριά τους. -Ναι.
Και καλύπτεται ολόκληρος.
Αν είσαι λιοντάρι και μυρίζεις κοπριά ρινόκερου,
δεν θα πας να τον κυνηγήσεις.
Ναι. Η μίμηση χαρακτηρίζει τα περισσότερα ζώα.
Γεια σου, φίλε.
Σε λίγο θα σε αφήσω ήσυχο.
Έλα. Έλα σ' εμένα.
Έλα.
Έλα εδώ. Θα κάνουμε γρήγορα, δεν θα αργήσουμε.
Ξέρω ότι είσαι ελεύθερος παγκολίνος. Δεν θες να σου λένε τι να κάνεις.
Ωραία, μπήκαμε μέσα.
9 ΜΗΝΕΣ, 12 ΗΜΕΡΕΣ ΒΑΡΟΣ: 8,10 ΚΙΛΑ
Μείνε ακίνητος. Έτσι μπράβο.
Είσαι πολύ ήρεμος εκεί μέσα.
Είσαι φρόνιμος;
Είσαι καλό παιδί; Πώς είναι η κοιλίτσα; Ωραία.
Εντελώς ατάραχος.
Βλέπεις πόσο αργά κινείται;
Δεν κάνει αυτό…
Ναι.
Φαίνεται ότι πάει δυτικά, προς την κοιλάδα.
Ως άνθρωπος, ο ρόλος σου είναι να προστατεύεις τα ζώα γύρω σου.
Ως επιστήμονες, προσπαθούμε να συνδέσουμε την επιστήμη
με τα πιστεύω των ανθρώπων.
Υπάρχει αυτό το μαγικό ζώο
που φέρνει τη βροχή.
Όλοι θέλουν τη βροχή.
Αυτός ο μύθος που προστατεύει
επέτρεψε σε ανθρώπους και περιβάλλον να ζουν σε αρμονία.
Αυτές οι ιστορίες πέρασαν από γενιά σε γενιά,
αλλά πλέον στη νέα γενιά πρέπει να πούμε τα πράγματα όπως είναι.
Δεν τους ενδιαφέρει τι πίστευε παλιά ο κόσμος.
Είτε μιλάμε για συνδυασμό επιστήμης και παράδοσης είτε μόνο για επιστήμη,
στο επίκεντρο όλων
είναι ότι πρέπει να προστατεύσουμε το περιβάλλον.
Τι έκανε το είδος μας στο είδος του Κούλου;
Το γεγονός ότι ένα τόσο ιδιαίτερο πλάσμα όπως ο παγκολίνος οδεύει προς εξαφάνιση
συμβολίζει τον τρόπο που αντιμετωπίζουμε τα πάντα.
Ήταν μια απίστευτη εμπειρία,
σαν ένα μακρύ ταξίδι.
Είναι ένα εντελώς διαφορετικό ζώο.
Είναι πολύ χαλαρός.
Νιώθει ότι μπορεί να κάνει διάφορα πράγματα
όταν θέλει, με τους δικούς του όρους,
χωρίς καμία πίεση.
12 ΜΗΝΕΣ, 4 ΗΜΕΡΕΣ ΒΑΡΟΣ: 8,60 ΚΙΛΑ
Συνεχίζει να παίρνει βάρος.
Έχει πλέον χαρτογραφήσει όλη την περιοχή.
Και έχει πάει σε μια περιοχή με πυκνή βλάστηση στις όχθες του ποταμού.
Είναι σαν να έχει βρει την πιο άγρια γωνιά αυτής της απέραντης ερημιάς,
αποφασισμένος να μείνει εκεί.
Ίσως ψάχνει κάποιο θηλυκό.
Το γεγονός ότι κυκλοφορεί
και μαρκάρει τα πάντα με τη μυρωδιά του
είναι μια καλή ένδειξη ότι είναι έτοιμος.
Ξέρουμε ότι υπάρχουν κι άλλοι παγκολίνοι στην περιοχή.
Πλέον έχει ζήσει στη φύση
περισσότερο διάστημα απ' όσο ήταν σε αιχμαλωσία.
Είναι σαν να έχει ξεπληρωθεί ένα χρέος.
Τις δύο τελευταίες φορές που πήγα να τον δω
προσπάθησε να μου κρυφτεί.
Ξάπλωσε στο έδαφος
προσπαθώντας να αναμειχθεί με το περιβάλλον του.
Είναι το τελευταίο βήμα στη διαδικασία επανένταξής του στη φύση.
Κάποια στιγμή, πρέπει να τον αφήσεις μόνο.
1 ΧΡΟΝΟΣ, 7 ΜΗΝΕΣ ΤΕΛΙΚΟ ΒΑΡΟΣ: 9,52 ΚΙΛΑ
Σε τελική ανάλυση, μπορεί να μην τον είχαμε συναντήσει ποτέ.
Αν δεν τον ξαναδεί ποτέ κανείς,
σημαίνει ότι είναι στη φύση και ζει τη ζωή του.
Μετά από έναν χρόνο παρακολούθησης, ο Γκάρεθ έβγαλε τον πομπό του Κούλου.
Πλέον είναι αδύνατον να εντοπιστεί.
Μετά από 85 εκατ. χρόνια στη Γη,
ο παγκολίνος έχει γίνει το άγριο θηλαστικό που διακινείται πιο πολύ παγκοσμίως.
Το εμπόριο παγκολίνων ενισχύεται
από τη βιομηχανοποίηση της παραδοσιακής ιατρικής.
Ωστόσο, οι προσπάθειες προστασίας τους αυξάνονται.
Μετά την επιτυχή επανένταξη του Κούλου στη φύση,
η Ομάδα Εργασίας για τον Αφρικανικό Παγκολίνο
ίδρυσε ειδικό κέντρο αποκατάστασης παγκολίνων.
Ο Γκάρεθ και ο Ρέι δουλεύουν στο Λαπαλάλα
και ερευνούν νέους τρόπους ηλεκτρικής περίφραξης
που θα μπορούσαν να σώσουν τους παγκολίνους.
Είναι απίθανο κάποιος άνθρωπος να ξαναδεί τον Κούλου.
Υποτιτλισμός: Δέσποινα Πασσαλή